Сергей Есенин
Вещица

Превод от руски: Борис Младенов-Young, 2011

chitanka.info

Разрошена страшна, с коса побеляла,

тя смело се стрелва, парцали развяла.

Уплашена стихва нощта в тъмнината,

със шалове облак закрива луната.

Развихря се вятър, свисти, грозно пее,

в затънтен, гъст, непроходим лес вилнее,

заплашва еловите клони чупливи.

Прикриват се бухали с крясъци диви.

Звездите примигват зад облаци гъсти,

тя маха в закана съсухрени пръсти

и волно кръжи с вихри бесни, сърдити;

висят от косите й змии в кръг свити.

Под звън на елите тя с кикот танцува…

Разтърсен от гръм черен облак отплува.

С. Есенин

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.